Diari Oficial de la Generalitat Valenciana


Sumari del DOGV 5587, del 29-08-2007 (2007/9970)

Informació pública del concurs de licitació per a l'adjudicació del Programa d'Actuació Integrada Sector 7, Gran Solana, del Concert Previ del Pla General d'Ordenació Urbana del municipi de Losa del Obispo.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5587

Data del DOGV
:   29-08-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/9970


Data del document
:   27-07-2007

Organisme emissor
:   Ajuntament de Losa del Obispo

Tipus de document
:   Informació Pública

Descriptors 

:   * Losa del Obispo
    * obres públiques
    * pla d'urbanisme
    * contracte d'obres
    * administració local
    * licitació

Informació pública del concurs de licitació per a l'adjudicació del Programa d'Actuació Integrada Sector 7, Gran Solana, del Concert Previ del Pla General d'Ordenació Urbana del municipi de Losa del Obispo. [2007/9970]  
El Ple d'este Ajuntament de Losa del Obispo, de data 25 de maig de 2007, va adoptar l'acord d'obertura del procediment i aprovació de les bases particulars del Programa d'Actuació Integrada, mitjançant gestió indirecta, del Sector 7, Gran Solana, del Concert Previ del Pla General d'Ordenació Urbana de Losa del Obispo.  
1. L'entitat local adjudicadora del programa és l'Ajuntament de Losa del Obispo. Adreça postal: plaça Abadía, 1. Codi postal: 46677. País: Espanya. Unitat administrativa: Secretaria. Telèfon: 237 943 603. Fax: 846 001 272. Adreça de correu electrònic: ebgz@kka.wj  
2. Les bases generals i les bases particulars reguladores del programa d'actuació integrada es poden obtindre al Butlletí Oficial de la Província de València número 164, de 12 de juliol de 2006, i número 170, de 19 de juliol de 2007, respectivament.  
3. Les proposicions podran presentar-se indistintament en idioma castellà o valencià.  
4. La justificació de la solvència econòmica i financera de l'urbanitzador s'acreditarà pels mitjans següents:  
4.1. La justificació de la solvència econòmica i financera de l'urbanitzador s'acreditarà per un o alguns dels mitjans següents:  
a) Informe d'institucions financeres o, si és procedent, justificant l'existència d'una assegurança d'indemnització per riscos professionals.  
b) Si es tracta de persones jurídiques, presentació dels comptes anuals o extracte d'estos comptes, en el cas en què la publicació d'estos siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i, si és procedent, sobre el volum de negocis relacionat amb el desenvolupament i la promoció d'actuacions semblants que són objecte de concurs, que correspondrà com a màxim als tres últims exercicis.  
4.2. La justificació de la solvència tècnica i professional de l'urbanitzador s'acreditarà pels mitjans següents:  
a) Presentació d'una relació dels programes d'actuació integrada promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa de l'urbanitzador, que participarà en la gestió del programa d'actuació integrada, i especialment dels responsables del control de qualitat.  
c) Titulacions acadèmiques i professionals del personal de direcció de l'urbanitzador.  
d) Declaració que indique la mitjana anual de personal, amb menció, si és el cas, del grau d'estabilitat pel que fa a l'ocupació i la plantilla del personal directiu durant els tres últims anys.  
e) Declaració del material, de les instal·lacions i de l'equip tècnic amb què compte l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desenvolupament i execució del programa d'actuació integrada, incloent-hi els mitjans d'estudi i d'investigació de què dispose.  
g) Declaració de les mesures de gestió mediambiental que el concursant està disposat a aplicar durant el desenvolupament i l'execució del programa d'actuació integrada.  
5. Els qui desitgen prendre part en la licitació hauran de presentar al Registre General de l'Ajuntament de Losa del Obispo, plaça Abadía, 1, en el termini de cinc mesos, comptador des de la data d'enviament de l'anunci de licitació al Diario Oficial de la Unión Europea (25 de juliol de 2007), i en horari de 09.00 hores a 14.00 hores, de dilluns a divendres, tres sobres, firmats per ells mateixos o persona que els represente, on s'indicaran, a més de la raó social i denominació de l'entitat concursant, el títol del concurs. Els sobres contindran:  
Sobre u: la documentació exigida per a prendre part en el concurs que acredite la personalitat jurídica, la capacitat, la solvència tècnica i l'econòmica de l'aspirant.   
Sobre dos: la proposició juridicoeconòmica.  
Sobre tres: l'alternativa tècnica presentada en sobre obert.  
Cada un dels sobres haurà de contindre la documentació establida a les bases particulars. Els concursants hauran de sotmetre els documents de l'alternativa tècnica a què fa referència l'article 134 de la Llei Urbanística Valenciana a informació pública pel termini d'un mes.  
6. No s'admeten variants.  
7. Els criteris d'adjudicació al programa seran els següents:  
7.1. Alternativa tècnica (75 punts).   
7.1.1. La qualitat tècnica de l'ordenació proposada. Valoració: 36,50 punts.  
7.1.2. La resolució adequada de la integració de l'actuació al seu entorn. Valoració: 8 punts.  
7.1.3. La millor estructuració de dotacions públiques i d'espais lliures. Valoració: 7 punts.  
7.1.4. Nombre, disseny, ubicació i qualitat dels habitatges sotmesos a algun règim de protecció que es comprometa a promoure l'urbanitzador. Valoració: 7 punts.  
7.1.5. Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este programa, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge. Valoració: 4,25 punts.  
7.1.6. La qualitat tècnica de les solucions proposades per a la urbanització. Valoració: 3,75 punts.  
7.1.7. Compromís d'edificació simultània a la urbanització dels solars resultants de l'actuació per damunt d'un mínim legalment exigible. Valoració: 2,50 punts.  
7.1.8. Compromisos addicionals assumits voluntàriament i a càrrec seu per l'urbanitzador. Valoració: 2,50 punts.  
7.1.9. Mitjans per al control de cada una de les prestacions que constituïxen l'objecte del programa. Valoració: 2,50 punts.  
7.1.10. Termini d'execució del programa d'actuació integrada. Valoració: 1 punts.  
7.2. Proposició juridicoeconòmica (25 punts).  
7.2.1. Major proporció de terrenys propis o d'associats que hagen de quedar afectes amb garantia real inscrita al Registre de la Propietat al compliment de les obligacions especials d'edificació derivades de l'aprovació del programa. Valoració: 9,50 punts.  
7.2.2. Menor import respecte de referències de quadres de preus de pràctica usual de les càrregues d'urbanització, expressat en euros per metre quadrat d'edificabilitat. Valoració: 7 punts.  
7.2.3. La valoració dels terrenys a efectes de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els quals no tinga contracte suficient. Valoració: 6 punts.  
7.2.4. Compromisos financers per a l'execució de les obligacions complementàries assumides voluntàriament i a càrrec seu per l'urbanitzador. Valoració: 2.50 punts.  
La puntuació mínima que hauran de superar les alternatives tècniques per a ser valorada la proposició juridicoeconòmica que les desenvolupen serà la del 60%.  
8. Garanties.  
a) Provisional: 1.500.000,00 € (IVA inclòs).  
b) Definitiva: garantia definitiva, per l'import del 10% del valor de les càrregues d'urbanització, i que s'acreditarà per qualsevol de les formes previstes per a la garantia provisional a les bases generals, d'acord amb l'article 140 de la Llei Urbanística Valenciana.  
En virtut del que disposa l'article 136.4 de la Llei Urbanística Valenciana, es considera exigible el dictamen del Consell del Territori i el Paisatge.  
Les despeses de publicació aniran a càrrec de l'adjudicatari.  
Losa del Obispo, 27 de juliol de 2007.- L'alcalde: Benjamín M. Aparicio Cervera.